WWE के रिंग में लौट आया डेडमैन, पहलवान को उठा-उठाकर पटका- देखें Video  
अंडरटेकर की रिंग में वापसी
पहलवान को उठाकर पटका
खूब वायरल हो रहा है वीडियो
डब्लू डब्लू ई (WWE) का सबसे बड़ा फाइटर डेडमैन यानी अंडरटेकर (Undertaker) एक बार फिर से रिंग में लौट आया है. डब्लू डब्लू ई (WWE) स्मैकडाउन का एक वीडियो खूब वायरल हो रहा है. इस वीडियो में देखा जा सकता है कि अंडरटेकर (Undertaker) रिंग में मौजूद रहते हैं तभी सैमी जैन (Semi Zayn) रिंग में आ जाते हैं और अंडरटेकर (Undertaker) को रिंग से बाहर जाने को कहते हैं. सैमी जैन (Semi Zayn) इस दौरान अंडरटेकर से यह भी कहते हैं कि अब वो डब्लू डब्लू ई (WWE) से दूर जा सकते हैं, क्योंकि अब भविष्य सुरक्षित हाथों में है.

Asking The #Undertaker to leave the ring in @TheGarden? Not wise, @SamiZayn ... #SDLivepic.twitter.com/AmTuSlr8v0

डेडमैन यानी अंडरटेकर (Undertaker) उनकी यह बात सुनकर रिंग से जाने लगते हैं, लेकिन तभी अंडरटेकर पलटकर देखते हैं कि सैमी जैन (Semi Zayn) उनका मजाक उड़ा रहे हैं. इस पर अंडरटेकर को गुस्सा आ जाता है और वो सैमी जैन को अपने विख्यात चोकस्लैम मारते हैं. अंडरटेकर के चोकस्लैम के बाद सैमी जैन उठ नहीं पाते हैं. अंडरटेकर के वापस रिंग में आने के बाद दर्शकों भी काफी उत्साह से भर गए हैं.
अंडरटेकर (Undertaker) के इस वीडियो पर फैंस अपनी प्रतिक्रियाएं भी दे रहे हैं. बता दें कि इससे पहले अंडरटेकर जुलाई में रिंग में नजर आए थे. अंडरटेकर अब पहले की तरह ज्यादा रिंग में नजर नहीं आते हैं, लेकिन समय-समय पर अपने फैंस को सरप्राइज देना नहीं भूलते. इससे पहले उनका और गोल्डबर्ग का मुकाबला हुआ था. इस मैच में अंडरटेकर ने जीत हासिल की थी.